1.

A VI. melléklet (ARA rész) a következőképpen módosul: a) az ARA.GEN.125. pont a következő c) alponttal egészül ki: „c) Az illetékes tagállami hatóságnak a lehető leghamarabb közölnie kell az Ügynökséggel az általa kapott, az (EU) 2023/203 végrehajtási rendelet II. mellékletének (IS.I.OR rész) IS.I.OR.230. pontja szerinti információbiztonsági jelentésekben szereplő, a repülésbiztonság szempontjából jelentős információkat.”; b) a szöveg az ARA.GEN.135. pont után a következő ARA.GEN.135A. ponttal egészül ki: „ARA.GEN.135A. Azonnali reagálás a repülésbiztonságra hatást gyakorló információbiztonsági incidensre vagy sebezhetőségre a) Az illetékes hatóság létrehoz egy rendszert a szervezetek által jelentett, a repülésbiztonságra potenciálisan hatást gyakorló információbiztonsági incidensekkel és sebezhetőségekkel kapcsolatos információk megfelelő szintű gyűjtésére, elemzésére és terjesztésére. Ezt az adott tagállam minden más érintett, információbiztonságért vagy kiberbiztonságért felelős hatóságával egyeztetve kell végrehajtani a jelentéstételi rendszerek közötti nagyobb összhang és összeegyeztethetőség érdekében. b) Az Ügynökségnek létre kell hoznia egy rendszert az ARA.GEN.125. c) pont szerint kapott, a repülésbiztonság szempontjából lényeges információk megfelelő szintű elemzésére, és haladéktalanul tájékoztatnia kell mindenről – ideértve az ajánlásokat és a végrehajtandó kiigazító intézkedéseket – a tagállamokat és a Bizottságot annak érdekében, hogy azok időben megoldást találhassanak az (EU) 2018/1139 rendeletnek és annak felhatalmazáson alapuló és végrehajtási jogi aktusainak hatálya alá eső termékeket, alkatrészeket, fel nem szerelt berendezéseket, személyeket és szervezeteket érintő, a repülésbiztonságra potenciálisan hatást gyakorló információbiztonsági incidensre és sebezhetőségre. c) Az a) és b) pontban említett információk kézhezvétele után az illetékes hatóságnak meg kell tennie a szükséges intézkedéseket az információbiztonsági incidens vagy sebezhetőség repülésbiztonságra potenciálisan hatásának elhárítására. d) A c) pont szerinti intézkedésekről haladéktalanul értesíteni kell minden olyan személyt és szervezetet, akinek/amelynek az (EU) 2018/1139 rendeletnek és annak felhatalmazáson alapuló és végrehajtási jogi aktusainak értelmében teljesítenie kell ezeket az intézkedéseket. Az illetékes tagállami hatóságnak értesítenie kell az intézkedésekről az Ügynökséget is, valamint ha közös fellépésre van szükség, akkor a többi érintett tagállam illetékes hatóságát is.”; c) az ARA.GEN.200. pont a következő e) alponttal egészül ki: „e) Az illetékes hatóság által létrehozott és fenntartott irányítási rendszernek az a) pontban foglalt követelményeken felül az (EU) 2023/203 végrehajtási rendelet I. mellékletében (IS.AR rész) foglalt rendelkezéseknek is meg kell felelnie a repülésbiztonságot esetlegesen befolyásoló információbiztonsági kockázatok megfelelő kezelésének biztosítása érdekében.”; d) az ARA.GEN.205. pont a következőképpen módosul: i. a cím helyébe a következő szöveg lép: „ARA.GEN.205. Feladatok átruházása”; ii. a szöveg a következő c) alponttal egészül ki: „c) Az ORA.GEN.200A. pont szervezet általi teljesítésének tanúsításával és felügyeletével összefüggésben az illetékes hatóság feladatokat ruházhat át az a) pont szerinti minősített szervezetekre vagy az adott tagállam érintett, információbiztonságért vagy kiberbiztonságért felelős hatóságára. A feladatok átruházásakor az illetékes hatóságnak gondoskodnia kell az alábbiakról: 1. a minősített szervezet vagy az érintett hatóság minden repülésbiztonsági szempontot összehangol és figyelembe vesz; 2. a minősített szervezet vagy érintett hatóság által végzett tanúsítási és felügyeleti tevékenységek eredményeit a szervezet általános tanúsítási és felügyeleti irataiban rögzítik; 3. az ARA.GEN.200. e) pont szerint létrehozott saját információbiztonsági irányítási rendszere kiterjed a nevében végrehajtott valamennyi tanúsítási és folyamatos felügyelet feladatra.”; e) az ARA.GEN.300. pont a következő g) alponttal egészül ki: „g) Az ORA.GEN.200A. pont szervezet általi teljesítésének tanúsításával és felügyeletével összefüggésben az illetékes hatóság az a)–f) pont teljesítésén felül az e rendelet IS.I.OR.200. e) pontja vagy az (EU) 2022/1645 felhatalmazáson alapuló rendelet IS.D.OR.200. e) pontja alapján adott jóváhagyást is felülvizsgálja az alkalmazandó felügyeleti ellenőrzési ciklust követően, valamint minden olyan esetben, amikor a szervezet tevékenységi körében változtatásokat hajtanak végre.”; f) a szöveg az ARA.GEN.330. pont után a következő ARA.GEN.330A. ponttal egészül ki: „ARA.GEN.330A. Az információbiztonsági irányítási rendszer változásai a) Az (EU) 2023/203 végrehajtási rendelet II. mellékletének (IS.I.OR. rész) IS.I.OR.255. a) pontja szerint kezelt és az illetékes hatóságnak bejelentett változtatások esetében az illetékes hatóságnak az ARA.GEN.300. pontban meghatározott elvekkel összhangban ki kell terjesztenie a folyamatos felügyeletet a szóban forgó változtatások felülvizsgálatára. Amennyiben meg nem felelést állapít meg, az illetékes hatóság értesíti erről a szervezetet, további változtatásokat kér, és az ARA.GEN.350. pont szerint jár el. b) Az (EU) 2023/203 végrehajtási rendelet II. mellékletének (IS.I.OR. rész) IS.I.OR.255. b) pontja szerint jóváhagyás iránti kérelmet igénylő egyéb változtatások esetében: 1. a változtatásra vonatkozó kérelem kézhezvételekor az illetékes hatóság a jóváhagyás megadása előtt ellenőrzi, hogy az adott szervezet teljesíti-e a vonatkozó követelményeket; 2. az illetékes hatóság meghatározza, hogy a szervezet milyen feltételek mellett működhet a változtatás végrehajtásának ideje alatt; 3. miután meggyőződött arról, hogy a szervezet teljesíti a vonatkozó követelményeket, az illetékes hatóság jóváhagyja a változtatást.”